Utveksling i Barcelona våren 2022

**Navn:** Oscar Giverin

**Retning:** Matematikk og fysikk

**Utvekslingssemester(e):** 6. semester

**Land:** Spania

**Universitet:** Universitat Politecnica de Catalunya (UPC)

**Hvilke fag tok du?**

Ble de godkjent? Hvordan var vanskegraden? Skriv eventuell kommentar hvis du husker:)

Fikk alle fagene godkjent som «frie emner», dvs. matematikkfag som ikke er en formell del av LUR, men som man tar som en del av NTNUs utvekslingsavtale med lærestedet.

Quantum Computing var kanskje det vanskeligste faget, men resten hadde ganske ok vanskelighetsgrad.

|  |  |  |
| --- | --- | --- |
| **Navn på fag** | **Studiepoeng** | **Kommentar** |
| Codes and Cryptography | 7.5 | Blanding av kryptografi og kodeteori |
| Computational Mechanics | 7.5 | Interessant krysning mellom matematikk og fysikk, numerikkfag i MATLAB, men ikke så mye programmering som på NTNU |
| Quantum Computing | 6 | Interessant fag innenfor et relativt nytt fagfelt (startet en gang på 2000-tallet), er derimot ganske vanskelig hvis man ikke har hatt diskret matematikk, abstrakt algebra, tallteori eller lineær algebra. Litt dårlig tilgang på ressurser. |
| Computational Modelling | 6 | Spennende fag med mye programmering i MATLAB. Interessante temaer, men faglærere var ikke veldig koordinerte og noen av dem var ikke så gode til å undervise. |
| Probability and Stochastic Processes | 5 | Veldig standard statistikkfag med mye samme opplegg som på NTNU. Var derimot en del jobb sammenlignet med antall studiepoeng. Regnefag. |
|  |  |  |

**Generell opplevelse (faglig, sosialt, reise, osv)**

|  |  |
| --- | --- |
| **Hva funket bra?** | **Hva kunne vært bedre?** |
| Det sosiale: Lett å bli kjent med nye folk, kjempeflotte minner med gode venner!  Reising: Enkelt å reise og dra på utflukter, lett å reise til Barcelona også.  Økonomi: Veldig gunstig med Erasmus stipend! | Lære språket: NTNU altfor utydelige med hvor godt man bør kunne språket før avreise (fikk mail ETTER julaften om at jeg burde hatt hele 8 uker språkkurs i Spania før jeg begynte på utvekslingen), selv om dette i utgangspunktet ikke var nødvendig, ettersom jeg bare tok fag på engelsk. Men kanskje nyttig å kunne litt spansk før jeg kom 😉  Universitetet: litt dårligere kvalitet enn NTNU, dårlig tilgang på læringsressurser både fysisk og online (noen fag hadde ikke lærebok en gang), veldig forelesningsavhengig selv når det ikke var obligatorisk oppmøte. Kommer kanskje litt an på faget også, noen fag er sikkert «bedre» enn de jeg tok. |

***Kort om søknadsprosess***

Når begynte du å arbeide med søknadsprosessen? Har du noen tips til de som vil prøve å gjennomføre en lignende utveksling?

Jeg bestemte allerede da jeg begynte på LUR at jeg ville på utveksling på et eller annet tidspunkt. Fant fort ut at våren 2022 (6. semester) var det mest ideelle.

Bestemte meg for sted mars 2021. Begynte å lete etter fag og mailet med ansatte april 2021. Fikk fast kontaktperson på IMF (Frode Rønning). Sendte inn søknad mai 2021. Søkte UPC oktober 2021. Fikk svar desember 2021.

Tips:

1. Bestem tidlig i studiet at du vil på utveksling! Prøv å omrokker på fagene dine i studieplanen slik at alle fagene i det semesteret du planlegger å dra på utveksling er i samme fagfelt, vanligvis fag 1. På utveksling er som regel alle fagene du tar innenfor samme fagfelt.
2. Prøv å finne fag som overlapper HELT med fag på NTNU. Hvis det er bare noen få studiepoeng overlapp er det ikke noe vits, fordi da må du ta samme fag på NTNU igjen, og det kan ofte være litt kjedelig.
3. Prøv å ta ekstrafag tidlig i studiet for å gi rom for litt frie emner det semesteret du skal på utveksling. Jo færre fag du ‘må’ ta i utvekslingssemesteret, jo mer gøy kan du ha det med å velge fag på det utenlandske lærestedet som du syns er mest interessante!
4. Utveksling i ett år? Vurder å ta permisjon. På et studie som LUR så er utveksling i ett år nesten umulig uten å bli forsinka i studiet.
5. Litt partisk her, men dra til EU/EØS! Her får du veldig gode vilkår på utvekslingen din, mtp. at du ikke må betale skolepenger, og får i tillegg et Erasmus stipend som er meget gunstig. Man slipper også å søke om visum, og det er et godt etablert Erasmus-miljø i de aller fleste europeiske byene! Det er i tillegg ideelt mtp. reising, ettersom det er utrolig mange spennende steder man kan dra til på kort tid.

**E-post (frivillig):** dersom du synes det er greit at LURinger som vil på utveksling kan kontakte deg!

oscar.giverin@gmail.com

**Bilder (frivillig):** Last opp bilder fra oppholdet og/eller av deg selv her hvis du vil:)

Altfor mange, så tror jeg dropper det 😊